CELEX: 32021R1325
Language: hr
Date: 2021-08-10 00:00:00
Title: Provedbena uredba Komisije (EU) 2021/1325 оd 10. kolovoza 2021. o izmjeni Provedbene uredbe (EU) 2020/977 u pogledu razdoblja primjene privremenih mjera povezanih s kontrolama proizvodnje ekoloških proizvoda (Tekst značajan za EGP)

11.8.2021   
               
               
                  HR
               
               
                  Službeni list Europske unije
               
               
                  L 288/21
               
            
         PROVEDBENA UREDBA KOMISIJE (EU) 2021/1325
         оd 10. kolovoza 2021.
         o izmjeni Provedbene uredbe (EU) 2020/977 u pogledu razdoblja primjene privremenih mjera povezanih s kontrolama proizvodnje ekoloških proizvoda
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 28. stavak 6., članak 30. stavak 2. treći podstavak i članak 38. točke (c), (d) i (e),
         budući da:
         
                     (1)
                  
                  
                     Pandemija bolesti COVID-19 i opsežna ograničenja kretanja uvedena u državama članicama i trećim zemljama u obliku nacionalnih mjera izniman su izazov bez presedana za države članice i subjekte kad je riječ o provedbi kontrola utvrđenih u Uredbi (EZ) br. 834/2007 i uredbama Komisije (EZ) br. 889/2008 (2) i (EZ) br. 1235/2008 (3).
                  
               
                     (2)
                  
                  
                     Zbog posebnih okolnosti uzrokovanih aktualnom krizom povezanom s pandemijom bolesti COVID-19 Provedbenom uredbom Komisije (EU) 2020/977 (4) državama članicama je omogućeno da primijene privremene mjere kojima se odstupa od uredaba (EZ) br. 889/2008 i (EZ) br. 1235/2008 u pogledu sustava kontrola proizvodnje ekoloških proizvoda i određenih postupaka u okviru sustava TRACES (Trade Control and Expert System).
                  
               
                     (3)
                  
                  
                     Osim toga, kad je riječ o službenim kontrolama i drugim službenim aktivnostima obuhvaćenima Uredbom (EU) 2017/625 Europskog parlamenta i Vijeća (5), Provedbenom uredbom Komisije (EU) 2020/466 (6) državama članicama dopušteno je da primjenjuju privremene mjere kako bi se izbjegli ozbiljni rizici za zdravlje osoblja nadležnih tijela, zbog poteškoća u provedbi tih kontrola i aktivnosti i ako je to potrebno za upravljanje povezanim ozbiljnim poremećajima u sustavima kontrola država članica. Razdoblje primjene te uredbe produljeno je Provedbenom uredbom Komisije (EU) 2021/83 do 1. srpnja 2021. (7). Stoga je Provedbenom uredbom Komisije (EU) 2021/772 (8) razdoblje primjene Provedbene uredbe (EU) 2020/977 produljeno do 1. srpnja 2021.
                  
               
                     (4)
                  
                  
                     Države članice obavijestile su Komisiju da će zbog krize povezane s pandemijom bolesti COVID-19 određeni ozbiljni poremećaji u funkcioniranju njihovih sustava kontrola u ekološkom sektoru biti prisutni i nakon 1. srpnja 2021.
                  
               
                     (5)
                  
                  
                     Zbog nejenjavanja krize i povezanih poremećaja Provedbenom uredbom Komisije (EU) 2021/984 (9) razdoblje primjene Provedbene uredbe (EU) 2020/466 produljeno je do 1. rujna 2021.
                  
               
                     (6)
                  
                  
                     Međutim, sustav kontrola u ekološkom sektoru temelji se na kalendarskoj godini, posebno kad je riječ o inspekcijama i uzorkovanju. Stoga je radi ispravne provedbe kontrola Provedbenu uredbu (EU) 2020/977 potrebno primjenjivati nakon 1. rujna 2021., odnosno produljiti njezino razdoblje primjene do kraja 2021.
                  
               
                     (7)
                  
                  
                     Provedbenu uredbu (EU) 2020/977 trebalo bi stoga na odgovarajući način izmijeniti.
                  
               
                     (8)
                  
                  
                     Važno je da se ne prekine kontinuitet primjene odredbi Provedbene uredbe (EU) 2020/977, koja se produljuje ovom Uredbom. Stoga je primjereno predvidjeti retroaktivnu primjenu ove Uredbe od 1. srpnja 2021.
                  
               
                     (9)
                  
                  
                     Mjere predviđene ovom Uredbom u skladu su s mišljenjem Odbora za ekološku proizvodnju,
                  
               DONIJELA JE OVU UREDBU:
         
            Članak 1.
            Provedbena uredba (EU) 2020/977 mijenja se kako slijedi:
            
                        (1)
                     
                     
                        u članku 1. stavku 7. datum „1. srpnja 2021.” zamjenjuje se datumom „31. prosinca 2021.”;
                     
                  
                        (2)
                     
                     
                        u članku 3. drugom, trećem, četvrtom i petom stavku datum „1. srpnja 2021.” zamjenjuje se datumom „31. prosinca 2021.”.
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. srpnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 189, 20.7.2007., str. 1.
         
         
            (2)  Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.).
         
            (3)  Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).
         
            (4)  Provedbena uredba Komisije (EU) 2020/977 оd 7. srpnja 2020. o odstupanju od uredaba (EZ) br. 889/2008 i (EZ) br. 1235/2008 u pogledu kontrola proizvodnje ekoloških proizvoda zbog pandemije COVID-19 (SL L 217, 8.7.2020., str. 1.).
         
            (5)  Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (SL L 95, 7.4.2017., str. 1.).
         
            (6)  Provedbena uredba Komisije (EU) 2020/466 оd 30. ožujka 2020. o privremenim mjerama za obuzdavanje rizika za zdravlje ljudi, životinja i bilja te dobrobit životinja tijekom određenih ozbiljnih poremećaja u sustavima kontrola država članica zbog bolesti uzrokovane koronavirusom (COVID-19) (SL L 98, 31.3.2020., str. 30.).
         
            (7)  Provedbena uredba Komisije (EU) 2021/83 оd 27. siječnja 2021. o izmjeni Provedbene uredbe (EU) 2020/466 u pogledu provedbe službenih kontrola i drugih službenih aktivnosti koje provode posebno ovlaštene fizičke osobe te razdoblja primjene privremenih mjera (SL L 29, 28.1.2021., str. 23.).
         
            (8)  Provedbena uredba Komisije (EU) 2021/772 оd 10. svibnja 2021. o izmjeni Provedbene uredbe (EU) 2020/977 u pogledu privremenih mjera povezanih s kontrolama proizvodnje ekoloških proizvoda, a posebno u pogledu razdoblja primjene (SL L 165, 11.5.2021., str. 28.).
         
            (9)  Provedbena uredba Komisije (EU) 2021/984 оd 17. lipnja 2021. o izmjeni Provedbene uredbe (EU) 2020/466 u pogledu razdoblja primjene privremenih mjera (SL L 216, 18.6.2021., str. 202.).